Case ID: 1165735
Sentence 43: Birinci instansiya məhkəməsində məhkəmə iclasında şahid qismində dindirilmiş Şahid15 ifadə verərək göstərmişdir ki, 2012-ci ildən etibarən o, Bakı şəhərində müxtəlif küçələrdə qeyrirəsmi olaraq parkinq xidməti göstərməklə məşğul oluş, təxminən 2018-ci ilin mart ayında Bakı şəhəri, Nəsimi rayonu, Azadlıq prospektində yerləşən 23 nömrəli orta məktəbin yaxınlığında parkinq xidməti göstərən zaman milliyyətcə rus olan, təxminən 50 yaşında, sarışın, orta boylu, orta bədən quruluşlu Aleksey adlı şəxslə tanış olmuş, Alekseylə rus dilində danışmış, Aleksey ondan nə işlədiyini soruşduqda o, imkanının zəif olması səbəbindən parkinq xidməti göstərib pul qazandığını bildirmiş, bundan sonra, bir neçə gün ərzində Alekseyi qeyd elədiyi yerdə görmüş və hər dəfə rus dilində salamlaşıb hal əhval tutmuş, 2018-ci ilin mart ayının təxminən sonlarında 23 nömrəli orta məktəbin yaxınlığında parkinq xidməti göstərən zaman Alekseyi yenə görmüş, Aleksey ona vaxtı varsa birlikdə Xətai rayonunda yerləşən “AMAY” ticarət mərkəzinin 1-ci mərtəbəsində fəaliyyət göstərən ASAN xidmətə gedib və orada adına ASAN imza açdırmağı təklif etmiş, bunu edəcəyi təqdirdə Aleksey ona 30 manat pul verəcəyini demiş, o, Alekseyin bu təklifinə razılıq vermiş, bundan sonra, Alekseylə birlikdə tanımadığı taksiyə əyləşərək ASAN xidmətə getmiş, ASAN xidmətdə Aleksey oranın əməkdaşlarına Zirəddinin adına ASAN imza açdıracaqlarını bildirmiş, bir müddət sonra ASAN xidmətin əməkdaşları ona müxtəlif sənədləri imzalatdırmış və ASAN imzanın açıldığını məlumat vermişlər, o, ASAN imzanın Alekseyə nə üçün lazım olduğunu bilməmiş, eyni zamanda bunu Alekseydən soruşmamış, bundan sonra bir daha Alekseyi görməmiş, Təqsirləndirilən şəxs1, Andrey və Stanislav adlı şəxsləri tanımır.